CELEX: 32021D2132
Language: bg
Date: 2021-11-29 00:00:00
Title: Решение (ЕС) 2021/2132 на Съвета от 29 ноември 2021 година за позицията, която трябва да се заеме от името на Съюза в рамките на Съвместния комитет, създаден със Споразумението за безопасност на гражданското въздухоплаване между Европейския съюз и правителството на Китайската народна република, във връзка с приемането на процедурния правилник на Съвместния комитет

3.12.2021   
               
               
                  BG
               
               
                  Официален вестник на Европейския съюз
               
               
                  L 432/34
               
            
         РЕШЕНИЕ (ЕС) 2021/2132 НА СЪВЕТА
         от 29 ноември 2021 година
         за позицията, която трябва да се заеме от името на Съюза в рамките на Съвместния комитет, създаден със Споразумението за безопасност на гражданското въздухоплаване между Европейския съюз и правителството на Китайската народна република, във връзка с приемането на процедурния правилник на Съвместния комитет
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 100, параграф 2 във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Споразумението за безопасност на гражданското въздухоплаване между Европейския съюз и правителството на Китайската народна република (1) („Споразумението“) беше одобрено от името на Съюза с Решение (ЕС) 2020/1075 на Съвета (2) и влезе в сила на 1 септември 2020 г. (3).
                  
               
                     (2)
                  
                  
                     В член 11, параграф 1 от Споразумението се предвижда създаването на Съвместен комитет на страните с оглед на ефективното действие на Споразумението.
                  
               
                     (3)
                  
                  
                     В член 11, параграф 3 от Споразумението се предвижда, че Съвместният комитет изготвя и приема своя процедурен правилник.
                  
               
                     (4)
                  
                  
                     Комисията и Гражданската въздухоплавателна администрация на Китай си сътрудничиха при изготвянето на проект на процедурен правилник.
                  
               
                     (5)
                  
                  
                     Тъй като процедурният правилник ще бъде обвързващ за Съюза, е целесъобразно да се установи позицията, която трябва да се заеме от името на Съюза в рамките на Съвместния комитет във връзка с приемането на процедурния правилник на Съвместния комитет. Позицията на Съюза в рамките на Съвместния комитет следва да се основава на проекта за решение на Съвместния комитет,
                  
               ПРИЕ НАСТОЯЩОТО РЕШЕНИЕ:
         
            Член 1
            
               1.   Позицията, която трябва да се заеме от името на Съюза по време на първото заседание на Съвместния комитет, създаден със Споразумението за безопасност на гражданското въздухоплаване между Европейския съюз и правителството на Китайската народна република, във връзка с приемането на процедурния правилник на Съвместния комитет, се основава на проекта за решение на Съвместния комитет (4).
            
            
               2.   Представителите на Съюза в рамките на Съвместния комитет могат да приемат незначителни промени в проекта на решение на Съвместния комитет, без допълнително решение на Съвета.
            
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 29 ноември 2021 година.
            
               
                  За Съвета
               
               
                  Председател
               
               S. KUSTEC
            
         
         
            (1)  ОВ L 240, 24.7.2020 г., стр. 4.
         
            (2)  Решение (ЕС) 2020/1075 на Съвета от 26 юни 2020 г. за сключване на Споразумението за безопасност на гражданското въздухоплаване между Европейския съюз и правителството на Китайската народна република (ОВ L 240, 24.7.2020 г., стр. 1).
         
            (3)  ОВ L 3, 7.1.2021 г., стр. 3.
         
            (4)  Вж. документ ST 13626/21 на http://register.consilium.europa.eu.